بعد كده كبرت المنطقه و ازدهرت و راحت الناس بنت بيوت و سكنت فيها و اتفتحت محلات و دكاكين ، و بقت بلد بيتعمل فيها سوق كبير كل يوم جمعه بتتباع فيه الحصنه و المواشى و الطيور و الغلال و الهدوم وغيرها و كان مفيش ضرايب بتتدفع فيها على أى حاجه ، و بقت منتجع فيه جناين و منتزهات و حمامات و سرايات فخمه للامرا ، و كان فيها ميدان اسمه ميدان سرياقوس . و لما شق الملك الناصر الخليج الناصرى وصله بسرياقوس و عمل نهضه زراعيه كبيره على شطيه. الخليج الناصرى اللى كان بينتهى عند ميدان سرياقوس فضل لغاية سنة 1800 و ظهر فى خريطة القاهره اللى رسمها علما الحمله الفرنسيه و اتردم فى عهود محمد على باشا و الخديوى اسماعيل.